Národná rada Slovenskej republiky

## **VI. volebné obdobie**

 Číslo: CRD-55/2015

**1352a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač **1352**)v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládneho návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač **1352a**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 1566 zo 4. februára 2015 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre financie a rozpočet a

 Výboru Národnej rady Slovenskej republiky pre hospodárske záležitosti.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením č. 564 z 26. februára 2015.

Výbor Národnej rady Slovenskej republiky pre financie a rozpočet uznesením č. 397 z 5. marca 2015.

Výbor Národnej rady Slovenskej republiky pre hospodárske záležitosti uznesením č. 399 z 5. marca 2015.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

V čl. I bode 2 poznámka pod čiarou k odkazu 2a znie:

„2a) Čl. 1 ods. 2 až 5 a čl. 13 nariadenia (EÚ) č. 651/2014.“.

Ide o legislatívno-technickú úpravu v súvislosti so zaužívaným spôsobom uvádzania citácie právne záväzného aktu v poznámke pod čiarou.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I bode 4 v poznámkach pod čiarou k odkazom 3, 5 a 6, v čl. I bode 22 v poznámke pod čiarou k odkazu 20a a v čl. I bode 26 v poznámke pod čiarou k odkazu 24a sa slovo „bod“ nahrádza slovom „ods.“.

Ide o legislatívno-technickú úpravu v súvislosti so zaužívaným spôsobom uvádzania citácie právne záväzného aktu v poznámke pod čiarou.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I bode 5 § 2 ods. 3 sa za slovo „Pri“ vkladá slovo „poskytnutí“.

Ide o formulačnú úpravu ustanovenia.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I sa za bod 8 vkladá nový bod 9, ktorý znie:

„9. V § 4 ods. 1 sa vypúšťajú slová „okrem odvetví a činností podľa osobitného predpisu 11b)“.

Poznámka pod čiarou k odkazu 11b sa vypúšťa.“.

Ostatné body sa primerane prečíslujú.

Ide o legislatívno-technickú úpravu v súvislosti s úpravou navrhovanou v čl. I bode 6.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I bode 9 sa za slová „§ 4 ods. 3“ vkladajú slová „úvodnej vete“.

Úprava novelizačného bodu sa navrhuje na základe odôvodnenia v osobitnej časti dôvodovej správy tak, aby bolo zrejmé, že úprava § 4 ods. 3 sa týka zmeny percentuálneho vyjadrenia úvodnej vety, t. j. miery nezamestnanosti.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I bode 16 § 9 ods. 2 písm. g) sa slová „v Európskom hospodárskom priestore“ nahrádzajú slovami „v štáte, ktorý je zmluvnou stranou Dohody o Európskom hospodárskom priestore“.

Ide o legislatívno-technickú úpravu v súvislosti so zaužívanou legislatívnou praxou.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I sa za bod 16 vkladá nový bod 17, ktorý znie:

„17. Poznámka pod čiarou k odkazu 16e sa vypúšťa.“.

Ostatné body sa primerane prečíslujú.

Ide o legislatívno-technickú úpravu v súvislosti s vypustením nadbytočnej poznámky pod čiarou.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I bode 18 § 10 odsek 8 znie:

„(8) Ak z posudku vyplýva, že žiadateľ nemá predpoklad splniť všeobecné podmienky na poskytnutie investičnej pomoci podľa tohto zákona a podľa osobitných predpisov20) alebo investícia nebude mať významný regionálny prínos, ministerstvo alebo ministerstvo dopravy, ak ide o oblasť cestovného ruchu, písomne oznámi žiadateľovi, že nespĺňa všeobecné podmienky na poskytnutie investičnej pomoci.“.

Úprava súvisiaca so spresnením ustanovenia vo vzťahu k žiadateľovi, ktorý nespĺňa všeobecné podmienky na poskytnutie investičnej pomoci.

**Výbor NR SR pre hospodárske záležitosti**

 ***Gestorský výbor odporúča schváliť***

V čl. I sa za bod 24 vkladá nový bod 25, ktorý znie:

„25. V § 13 ods. 3 a 5, § 13a ods. 1 a 3 a § 15a sa slová „podľa § 2 ods. 4“ nahrádzajú slovami „podľa § 2 ods. 5“.“.

Ostatné novelizačné body sa primerane prečíslujú.

Ide o legislatívno-technickú úpravu vnútorného odkazu vzhľadom na doplnenie nového odseku 3 do § 2 (novelizačný bod 5).

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I bode 25 sa pred slovo „nahrádzajú“ vkladajú slová „a slová „so spoločným trhom““.

Navrhovaná úprava novelizačného bodu nahrádza neaktuálne pojmy v súlade so Zmluvou o fungovaní Európskej únie tak, aby boli zosúladené aj tie, pri ktorých nie je uvedený odkaz 24 na poznámku pod čiarou.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. I bode 27 sa pred slovo „nahrádzajú“ vkladajú slová „a slová „so spoločným trhom““.

Navrhovaná úprava novelizačného bodu nahrádza neaktuálnu terminológiu v súlade so Zmluvou o fungovaní Európskej únie tak, aby boli zosúladené aj tie pojmy, pri ktorých nie je uvedený odkaz 24 na poznámku pod čiarou.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

12. V čl. I sa za bod 32 vkladá nový bod 33, ktorý znie:

 „33. V § 15b ods. 7 a 8 sa slová „so spoločným trhom24)“ nahrádzajú slovami „s vnútorným trhom24)“.“.

 Ostatné body sa primerane prečíslujú.

Navrhovaná úprava novelizačného bodu nahrádza neaktuálnu terminológiu v súlade so Zmluvou o fungovaní Európskej únie.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

13. V čl. II bode 1 sa nad slovo „pomoci“ umiestňuje odkaz „120c)“.

Ide o legislatívno-technickú úpravu novelizačného bodu vzhľadom na platný text zákona o dani z príjmov tak, aby po vykonanej zmene neobsahovalo ustanovenie duplicitne dva odkazy 120c na poznámku pod čiarou.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

V čl. III sa slová „1. apríla“ nahrádzajú slovami „1. mája“.

V tejto súvislosti sa v čl. I bode 34 a čl. II bode 3

* + - slová „1. apríla“ vo všetkých tvaroch nahrádzajú slovami „1. mája“ v príslušnom tvare;
		- slová „31. marca“ vo všetkých tvaroch nahrádzajú slovami „30. apríla“ v príslušnom tvare.

Z hľadiska dĺžky legislatívneho procesu v zákonodarnom orgáne a zachovania lehôt pre signáciu schváleného zákona, ako aj zachovania lehôt pre publikáciu právneho predpisu v Zbierke zákonov SR sa navrhuje úprava nadobudnutia účinnosti novely zákona.

**Výbor NR SR pre hospodárske záležitosti**

 **Výbor NR SR pre financie a rozpočet**

 **Ústavnoprávny výbor NR SR**

 ***Gestorský výbor odporúča schváliť***

Gestorský výbor odporúča hlasovať spoločne o všetkých pozmeňujúcich a doplňujúcich návrhoch, s odporúčaním gestorského výboru **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač **1352**)

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť**.**

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 407 z 10. marca 2015.

Týmto uznesením výbor zároveň poveril spoločného spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 10. marca 2015

Ján **H u d a c k ý**, v.r.

predseda Výboru NR SR pre

hospodárske záležitosti